**Velkommen som leier av Bore samfunnshus AL (BSH)**

**Her er litt informasjon, slik at du finner deg til rette i bygget.**

**Viktige telefonnumre**

Politi: 110

Brann: 112

**Medisinsk:** 113

**Taxi:**  Vibå Taxi 51 42 43 44 Jærtaxi 51 40 33 00 Jæren Taxisentral 51 42 25 50

**Ansvarlig vakt denne dagen: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Leder Bore Samfunnshus:** 94 85 75 27

**STOLLAGERET**

Gå inn kjøkkeninngang og ta til høyre, der finner du stollageret, med sammenleggbare bord. Store bord kan ha plass til 3,5 personer per side (ikke kortside), små bord kan ha ca 2,5 personer på hver side. Pass på at stolene settes på anvist plass etter bruk, settes fordelt grønne stoler for seg, blå stoler for seg, og at nødutgangen ikke er blokkert. Alle bord vaskes godt etter bruk. Ved søl på stoler skal de vaskes godt av. Den kan du bruke om du vil. Døren inn til stollageret skal alltid lukkes.

**FOLDEDØR MELLOM PEISESTUE OG SAL**

Vær svært forsiktig og flytt foldedøren bortover i langsom fart. Trenger du hjelp, kontakt ansvarlig vakt for dagen.

**BAR**

**Mobil bar** står lagret på stollageret. Den kan brukes ved behov.

**Fast bar** befinner seg i den ene enden av peisestuen. Her er det rulleport (nøkkelbryter ved lysbryter inne i baren). Kjøleskapet og benkeplater skal vaskes av etter bruk. Glass til baren står i skap over benken. Trekk ut strømmen til kjøleskap etter bruk og la døren stå litt på gløtt.

**LYS**

**Lys stollageret**

Gå inn fra den store salen. Gå gjennom den første gangen ved kjølerommet. Når du kommer ca et par meter inn i stollageret, så er lysbryteren på veggen mellom 2 vinduer. Den andre bryteren er ved døren ut til bakgangen retning kjøkkenet.

**Lys stor sal**

Lysbryteren er i sikringsskapet bak gardinene på venstre side på scenen. I sikringsskapet øverst til høyre er bryter nr. 10 som du skal trykke på for lys i stor sal. Nederst i sikringsskapet er det en grå, rund dimmeknapp som du kan skru på for å regulerer lysstyrken. Les på kartet i sikringsskapet, for lys på scene etc.

**Lys peisestue**

På høyre side av dør ut til hovedinngangen finner du lysbryter (inntil skyvedøren). Dimmeknappen er ute i billettlukerommet ved hovedinngangen. Rett frem til venstre for hovedsikringsskap.

**Lys kjøkken**

En bryter ved hver utgangsdør.

**Lys yttergang, ned trapper til Toalett og garderober**

I «billettluken» har du brytere til alle lampetter, yttergang, trapper ned til toaletter.

Her står også rampe for rullestolbrukere til hovedinngangsdøren.

**Lys Handikap toalett oppe**

Lysbryter rett frem på veggen når du går inn i rommet.

**Lys toaletter nede**

Lys på vegger når du kommer inn i rommene (4 brytere dametoalett / 3 brytere herretoalett).

**VARME**

Vi har varmepumper i salen, peisestuen og ytterganger. Disse er forhåndsinnstilt på 19 grader. Skulle det være kaldt, så kan de skrus opp, men skal tilbakestilles på ca 19 grader etter bruk. Dørene til kjøkkenet skal være lukket under bruk.

Dørene til stollageret skal alltid være lukket.

**KJØKKENET**

**Servise, bestikk og glass**

Serviset er lagret i de forskjellige skapene over oppvaskbenken ved svingdøren. Der befinner også kaffeservise seg. Middagstallerkener står i trallen til høyre for svingdør.

Glassene står i glassbrett til høyre for svingdøren, de er lett synlige. På samme sted er også bestikket i grå beholdere. HUSK å sortere bestikk i rette beholdere.

Dessertskåler står i skap til venstre for kaffetraktere.

Mugger til drikkevann er lagret i skapet ved oppvaskmaskinen. Disse skal I K K E brukes til blomstervaser. Små mugger, glassvaser til blomster står i skapene over fryseskap.

Stort bestikk til servering, er i skuffer under overskap ved kaffetrakteren. Skåler til poteter er i skap under hovedbenken (midt i rommet). Der står også store kjøttfat m.m.

Alle skap er merket med merkelapper, slik at det skal være lettere for leiere å finne frem.

All servise og bestikk som er brukt skal vaskes etter anvist prosedyre. Prosedyren står på oppvaskmaskinen/steameren. Blir dette ikke vasket, sendes en tilleggsregning på kr 1000,-.

**Vaskemaskin**

Det henger en bruksanvisning på selve vaskemaskinen. Den følges. ***Husk alltid å skru av alle vannkraner og tømme maskinen for vann etter bruk. Silene skal løftes opp og ligge på kanten av maskinen til tørk.***

***Alt bestikk må vaskes 2 ganger, en gang liggende i gul kurv – og en gang til, sortert stående i gule småkurver som igjen settes oppi en blå kurv.***

Alle kjøkkenbenker vaskes godt. Derretter skal det sprayes på desinfiserings middel. Dette skal virke ca. 5 min. Tørk så av benkene med ren klut og lunka vann.

**Kaffetrakterne**

Bruksanvisning henger på veggen ved kaffetrakterne. Kaffefilter står på benken ved siden av kaffetrakterne. Kaffe må du kjøpe inn selv.

**Convection Ovner**

Sørg for å få opplæring hvis du trenger å bruke disse.

**Fryseskap**

2 fryseskap står ved døren inn til kjøkkenet. Her kan du fryse ned dessert eller iskaker som skal brukes. Alt annet som står/ligger i fryseren tilhører BHS. Frysevarene dine må du ta med deg hjem etterpå.

**Førstehjelpsskap**

**Henger på veggen ved fryseskap kjøkken.**

Her er det diverse plaster, sterile kompresser, bandasjer og øyenskyllevann. Burngel brukes ved brannskader.

**Håndklær og kluter**

Ligger i skuffer under overskap ved vannkoker. Etter bruk skal disse HENGES over blå klesdunk som står ute i bakgangen.

**Kjølerom mellom stollager og kjøkken**

Her kan kaker, drikke og diverse kjølevarer oppbevares. Disse kan evt settes inn kvelden før. Temperaturen ligger mellom 0-4 ̊C. *Kun den ene døren skal brukes, mot kjøkkengangen*. Døren skal alltid holdes lukket!!

Ting som har stått på gulvet i kjølerommet, skal IKKE settes oppå kjøkkenbenker eller i hyllene på kjølerommet.

Lyset går på automatisk.

**INTERNETT**

Koden for å koble seg på trådløst internett er: V***oll2015***

***For styret ved Bore samfunnshus***

***Aud Lode Hodne , leder***

Revidert 28.09.2016